Αντίδραση της Ελλάδας στην διακήρυξη της ανεξαρτησίας του Κοσσυφοπεδίου

Η ανακήρυξη ανεξαρτησίας του Κοσσυφοπεδίου από τη Σερβία ψηφίστηκε στις 17 Φεβρουαρίου 2008 με ψήφο της Συνέλευσης του Κοσσυφοπεδίου. Οι 11 αντιπρόσωποι της Σερβικής μειονότητας δεν συμμετείχαν στις διαδικασίες. Η διεθνής αντίδραση για την ανακήρυξη ανεξαρτησίας ήταν ανάμικτη, ενώ η παγκόσμια κοινότητα συνεχίζει να είναι διχασμένη για το θέμα της διεθνούς αναγνώρισης του Κοσσυφοπεδίου. Η αντίδραση της Ελλάδας στην ανακήρυξη ανεξαρτησίας του Κοσσυφοπεδίου το 2008 είναι ουδέτερη σε γενικές γραμμές. 

Τον Δεκέμβριο του 2018 η Ελλάδα μίλησε υπέρ της απελευθέρωσης των θεωρήσεων (βίζα) για το Κοσσυφοπέδιο.

Αντίδραση 
Στις 17 Φεβρουαρίου, η Ελλάδα ανακοίνωσε ότι θα προχωρήσει σε αποφάσεις μόλις εξετάσει το θέμα σε βάθος και η απόφαση θα είναι αποτέλεσμα στενής συνεργασίας με Ευρωπαϊκές και γειτονικές χώρες, ενώ θα ληφθεί υπόψη και ο ρόλος της Σερβίας στην διατήρηση της περιφερειακής σταθερότητας.

Στις 29 Αυγούστου 2008, μετά τον πόλεμο της Νότιας Οσσετίας, εκπρόσωπος τύπου του ΥΠΕΞ ανακοίνωσε ότι η Ελλάδα δεν αναγνωρίζει το Κοσσυφοπέδιο και δεν θα αναγνωρίσει την Νότια Οσσετία και την Αμπχαζία επειδή "η βασική αρχή του σεβασμού της εδαφικής ακεραιότητας και ανεξαρτησίας των κρατών" είναι θεμελιώδης και σημαντικότητα αξία της εξωτερικής πολιτικής κάθε Ελληνικής κυβέρνησης. Σε επίσημες δηλώσεις της ΥΠΕΞ Ντόρας Μπακογιάννη τον Αύγουστο και Σεπτέμβριο του 2008, δήλωσε ότι η Ελλάδα ενδιαφέρεται στην καλυτέρευση των συνθηκών ζωής στο Κοσσυφοπέδιο, ιδιαίτερα για τις μειονότητες.

Τον Φεβρουάριο του 2009, ένας ομιλητής της Ελληνικής πρεσβείας στο Βελιγράδι ανακοίνωσε ότι η Ελλάδα δεν έχει σχέδια να αλλάξει τη στάση της για το Κοσσυφοπέδιο, παρά την έγκριση ενός ψηφίσματος του Ευρωκοινοβουλίου που καλεί τα κράτη της ΕΕ που δεν έχουν αναγνωρίσει το Κοσσυφοπέδιο, να το κάνουν. Επίσης πρόσθεσε ότι όλοι οι Έλληνες ευρωβουλευτές που παρακολούθησαν την ψηφοφορία στο Στρασβούργο "ψήφισαν κατά του ψηφίσματος". 

Τον Μάιο του 2009, η Ελλάδα υποστήριξε την υποψηφιότητα του Κοσσυφοπεδίου για το ΔΝΤ και ψήφισε υπέρ της ένταξής του στο ΔΝΤ

Στις 2 Ιουλίου 2009, ο πρόεδρος της Ελληνικής Δημοκρατίας Κάρολος Παπούλιας δήλωσε ότι η Ελλάδα υποστηρίζει μια αμοιβαία αποδεκτή λύση που θα βασίζεται στο διεθνές δίκαιο, θα σέβεται τα μειονοτικά δικαιώματα και όπου κανένας δεν θα βγει χαμένος από αυτή.

Τον Σεπτέμβριο του 2009, ο νέος πρωθυπουργός της Ελλάδας Γεώργιος Α. Παπανδρέου σχολίασε το θέμα της ανεξαρτησίας του Κοσσυφοπεδίου λέγοντας ότι η μονομερής αναγνώριση του είναι παράβαση του διεθνούς δικαίου, ενώ προσέθεσε ότι η στάση της Ελλάδας στο διεθνές δίκαιο είναι προφανώς μια πατριωτική στάση.

Τον Ιούνιο του 2008, ο γάλλος πρόεδρος Νικολά Σαρκοζί δήλωσε ότι η μονομερή ανακήρυξη ανεξαρτησίας από το Κοσσυφοπέδιο και η αναγνώριση του από μερικά κράτη μέλη της ΕΕ σε παράβαση των αρχών του διεθνούς δικαίου και των ψηφισμάτων του Συμβουλίου Ασφαλείας του ΟΗΕ, χωρίς απόφαση των 27 κρατών-μελών της ΕΕ, δεν συνεισφέρει στην σταθερότητα της περιοχής.

Τον Σεπτέμβριο του 2011, αναφέρθηκε ότι η Ελλάδα υποστήριζε την συμμετοχή του Κοσσυφοπεδίου στην Ευρωπαϊκή Τράπεζα Ανασυγκρότησης και Ανάπτυξης.

Σε μια συνέντευξη του στην Gazeta Express τον Μάρτιο του 2012, ο επικεφαλής του ελληνικού γραφείου στην Πρίστινα, Δημήτρης Μοσχόπουλος, δήλωσε ότι η αναγνώριση της Ελλάδας θα γίνει βήμα με βήμα και θα είναι κάτι που θα έρθει φυσικά. Δήλωσε ότι η Ελλάδα υποστηρίζει την ένταξη όλων των κρατών των Δυτικών Βαλκανίων στην Ευρωπαϊκή Ένωση, κάτι που περιλαμβάνει προφανώς και αναγνώριση του Κοσσυφοπεδίου.

Σε ομιλία του στην Εθνοσυνέλευση της Σερβίας τον Σεπτέμβριο του 2012, ο Έλληνας πρέσβης στη Σερβία Δημοσθένης Στοΐδης είπε ότι η χώρα του δεν θα αναγνωρίσει το Κοσσυφοπέδιο, παρόλο που η οικονομική κρίση στην Ελλάδα "έχει χρησιμοποιηθεί για να πιέσει την Αθήνα να αναγνωρίσει τις αρχές της Πρίστινας".

Τον Δεκέμβριο του 2012, ο Μοσχόπουλος δήλωσε ότι η Ελλάδα δεν αναγνωρίζει το Κοσσυφοπέδιο, αλλά υποστηρίζει την ενσωμάτωσή του στην Ευρώπη. Ως μια ένδειξη των λεγομένων του, δήλωσε ότι η Ελλάδα ψήφισε υπέρ της ένταξης του Κοσσυφοπεδίου ως μέλος της Ευρωπαϊκής Τράπεζας Ανασυγκρότησης και Ανάπτυξης.

Το 2015, υπήρξαν αναφορές ότι ο πρωθυπουργός της Ελλάδας Αλέξης Τσίπρας θα επισκεφθεί την Σερβία για να συζητήσει την αναγνώριση του Κοσσυφοπεδίου ως προϋπόθεση για το Ελληνικό πρόγραμμα διάσωσης. Δύο εφημερίδες του Βελιγραδίου έγραψαν ότι αυτό δεν θα συμβεί και ανέφεραν ότι "πρέπει να γίνει ένα θαύμα ώστε η Ελλάδα να αναγνωρίσει το Κοσσυφοπέδιο". Ο Ντούσαν Γιάνγιτς, πολιτικός αναλυτής, έγραψε ότι "ο Τσίπρας θα παίξει πραγματικά. Θα αναγνωρίσει το Κοσσυφοπέδιο για να αναβάλλει το Μακεδονικό ονοματολογικό ζήτημα. Λόγω της κακής κατάστασης δεν θα μπορέσει να ασκήσει την δική του πολιτική. Θα πρέπει να κάνει παραχωρήσεις, και σε αυτή τη περίπτωση θα αναγνωρίσει το Κοσσυφοπέδιο." Ο Γιάνγιτς έγραψε ότι η αναγνώριση του Κοσσυφοπεδίου "θα ήταν χρήσιμη για την καθιέρωση δεσμών μεταξύ της Ελλάδας και της Αλβανίας, αλλά και των Αλβανών της περιοχής." Πολιτικοί και εφημερίδες στην Ελλάδα έχουν γράψει συχνά ότι το Κοσσυφοπέδιο είναι "χαμένη μάχη" για τη Σερβία.

Παραπομπές 

Διεθνείς σχέσεις της Ελλάδας